Rustam To‘laganov professional boksdagi ikkinchi jangida raqibini nokautga uchratdi

Professional boksning yarim og‘ir (-79,38 kg) vazn toifasida harakat qiladigan Rustam To‘laganov prof ringdagi ikkinchi jangini o‘tkazdi.

O‘zbekistonlik bokschi Konstantin Piternovga (21-24, 10 KO) qarshi jang olib bordi va to‘rtinchi raundda texnik nokaut evaziga g‘alabani qo‘lga kiritdi.
Shu tariqa Olimpiada o‘yinlari sovrindori Rustam To‘laganov ikki yillik tanaffusdan so‘ng professional boksga qaytishini g‘alaba bilan nishonladi.
Eslatib o‘tamiz, To‘laganov professional boksdagi debyut jangini 2017-yilning oktabr oyida o‘tkazgan va unda amerikalik Robert Guerrani ochkolar evaziga mag‘lub etgandi.